268 CORRESPONDANCE DE JEAN HOTMAN. 
qui m'a promis par ses responses de le me renvoyer avec un 
autre traicté de la discipline et police crestienne. fait par un 
nommé Morély, et me promet de laisser le pacquet à monsieur 
Sabathico comme je ne doute point qu'il aura fait. Aussi tost 
que je l’auray receu, je vous envoieray l’un et l’autre, espérant 
par voz mains en avoir plus de fruit que s’il demeuroit aux 
miennes. Je ne vous escris point de nouvelles, par ce que vous 
les aurez entendues de ceulx, qui ont passé. Je me recommande 
humblement & voz bonnes graces et prie Dieu, monsieur, vous 
conserver en parfaite santé. De Solleure, ce 13° juillet 1593. 
Vostre bien affectionné serviteur, 
N. BRULART. 
OXIX. 
Nicolas Brulart, sieur de Sillery, à Jean Hotman. 
Sur quelques mémoires manuscrits de François Hotman. 
SOLEURRE, 13 août 1593. 
Monsieur. J’ay différé ma response à vostre lettre du 24e du 
passé, afin que vous fussiez asseuré par le mesme porteur, que 
voz mémoires !) avoient este renduz, de la communiquation des- 
quelz je vous remercye et loue vostre sage advis, que telles pièces 
ne méritent pas d’estre manyées de toutes mains et que ceulx qui 
les escrivent pourroient souvent espargner leurs peines et si ceulx, 
qui se meslent d’en parler avec trop de liberté, avoient la cong- 
noissance et la discrétion, que vous avez, ilz jugeroient mieux de 
les intentions des autres. Je ne voudrois blasmer leur zèle mais 
si fault-il aussy capturer nostre esprit soubz la grandeur de la pro- 
vidence de Dieu, qui se sert souvent pour ses merveilles de moy- 
ens incongnuz et non aprouvez de nostre infirmité, et semble 
qu'on ne pourroit s'en plaindre sans murmurer contre son ordon- 
nance Je vous supplie d'employer vostre prudence et dextérité 
pour faire valloir ces considérations où il sera besoin, et me 
mander, s'il vous plaist, comme elles seront receues et me faire 
1) Evidemment les mémoires de son père, que Horman eut voulu faire impri- 
mer. Voyez les lettres précédentes. 
